Imam Muda Jabbar

Abdul Jabbar Bin Mohammed Kahar adalah seorang Ustaz, Personaliti, Motivator dan juga Hos. Beliau adalah juara Imam Muda Musim Ketiga iaitu sebuah program realiti pencarian imam di kalangan generasi muda anjuran Astro Oasis (saluran 106) dan Jabatan Agama Islam Wilayah Persekutuan (JAWI).

Juara
Pada hari Jumaat, bersamaan 3 Ogos 2012, beliau dinobatkan sebagai juara program pencarian Imam Muda Musim Ketiga (IM3). Finale akhir program Imam Muda tersebut disiarkan serentak secara langsung melalui televisyen berbayar   Astro Oasis dan Astro Mustika HD. Pemenang kedua ialah Mohammad Hafiz Abdul Kadir. Pengetua / Mudir ialah Ustaz Datuk Hassan Mahmud al Hafiz. Tenaga pengajar ialah Muhammad Asyraf Mohd Ridzuan dan Hizbur Rahman Omar Zuhdi.

Kehidupan Awal & Pendidikan
Imam Muda Jabbar lahir pada 30 Februari 1984 di Kajang, Selangor Darul Ehsan.
Beliau mendapat pendidikan awal di Maahad Tahfiz Al Quran Wal Qiraat Addin, kemudian menyambung sekolah menengah di Madinah al-Munawwarah. Setelah itu beliau melanjutkan pelajaran dan memperolehi B.A (Hons) Syariah di Universiti Islam Madinah Al Munawwarah, dan kemudian mendapat Master in Fiqh di Universiti Antarabangsa Al-Madinah (MEDIU). Pada bulan Disember 2019, beliau telah memperolehi Ijazah Pentadbiran Perniagaan di Universiti Sultan Azlan Shah (USAS), Perak. Kini, beliau sedang dalam proses mendapatkan Ijazah Doktor Falsafah (PhD) Wakaf di USAS.

Kerjaya
Pada tahun 2012-2014 beliau terlibat sebagai Talent Artist di bawah kendalian Maestro Broadcasting/ Maestro Talent and Management di Bukit Jalil. Beliau menjadi pensyarah di Universiti Sultan Azlan Shah (USAS), Perak Darul Ridzuan pada tahun 2008 sehingga 2014. Mulai tahun 2012 sehingga kini, beliau menjadi Board Member kepada syarikat milik beliau iaitu Ajaq Global Group. Beliau juga adalah CEO kepada syarikat AjaQ Global Travel & Tours Sdn. Bhd, AjaQ Consultancy & Management, dan juga merupakan Lembaga Pengarah kepada Akademi Tahfiz Genius (ATG). Beliau juga merupakan speaker kepada Bank Islam Malaysia serta merupakan Pendakwah Korporat dan Duta kepada Majlis Agama Islam dan Adat Istiadat Melayu Negeri Perak. Selain itu, beliau adalah Board Executive Dewan Perniagaan Melayu Malaysia, dan juga merupakan Setiausaha bagi Persatuan Pengendali Umrah, Haji, dan Ziarah Perak (PUHAZ).

Alumni Universiti Islam Madinah
Peserta Imam Muda
Orang Malaysia berketurunan Melayu